विनोद चमोली ने बताया कि मोथरोवाला में बिल्डर की प्लाटिंग के लिए लोनिवि की ओर से सडक़ें स्वीकृत की हुई थी। मामला सामने आने के बाद सभी सडक़ें निरस्त करने के निर्देश अधिकारियों को दिए हैं। मोथरोवाला, दुधली वाली रोड में नाले के निर्माण में गुणवत्ता में कमी पायी गई। अधिकारियों से कहा कि गुणवत्ता में कमी में किसी भी तरह का समझौता नहीं किया जाएगा। निर्देश दिए कि सडक़ बनाने के साथ निकासी को नाली भी साथ-साथ बनायी जाए। विधायक चमोली ने बताया कि लोनिवि से पूरे हो चुके कार्य, अधूरे काम व शुरू न होने वाले कामों की सूची मांगी है। धर्मपुर विधानसभिा क्षेत्र में निर्माण कार्यों के लिए निगरानी समिति बनायी जाएगी। समिति में प्रधान, बीडीसी सदस्य से लेकर पार्षद शामिल होंगे। हरबजवाला से तुंतोवाला में मार्ग ठीक किया जाएगा। माहेब्बेवाला में पुलिया का निर्माण करने के निर्देश एमडीडीए को दिए हैं।